pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รฟท. แจ้งปิดการจราจรถนนวิภาวดี-รังสิต ช่วงดึกวันที่ 16 กันยายนนี้ เพื่อก่อสร้าง sky walk แนะประชาชนหลีกเลี่ยงเส้นทาง
วันพฤหัสบดีที่ 14 กันยายน 2560
รฟท. แจ้งปิดการจราจรถนนวิภาวดี-รังสิต ช่วงดึกวันที่ 16 กันยายนนี้ เพื่อก่อสร้าง sky walk แนะประชาชนหลีกเลี่ยงเส้นทาง
การรถไฟแห่งประเทศไทย (รฟท.) กระทรวงคมนาคม จะดําเนินการปิดการจราจรถนนวิภาวดี-รังสิตและที่กลับรถบริเวณแยกบางเขน ถนนวิภาวดีขาออก ตั้งแต่บริเวณสถานีวัดเสมียนนารีถึงบริเวณสถานีทุ่งสองห้อง ระหว่างวันที่ 16 -17 กันยายน 2560
เพื่อก่อสร้าง sky walk เชื่อมสถานีวัดเสมียนนารีและสถานีทุ่งสองห้องรองรับการใช้บริการรถไฟชานเมืองสายสีแดง โดยมีรายละเอียด ดังนี้
-เวลา 22.00 น. (วันที่ 16 ก.ย. 60) - เวลา 04.00 น. (วันที่ 17 ก.ย. 60) ปิดการจราจรในช่องทางคู่ขนานถนนวิภาวดี - รังสิต และจุดกลับรถบริเวณแยกบางเขน
-เวลา 01.31- 02.00 น.(วันที่ 17 ก.ย. 60) ปิดการจราจรถนนวิภาวดี-รังสิต และจุดกลับรถในทุกช่องทาง
โดยอาจส่งผลให้การจราจรเกิดการชะลอตัวและติดขัด ผู้ใช้เส้นทางสามารถหลีกเลี่ยงเส้นทางไปใช้ถนนเลียบทางรถไฟทดแทนได้และจะเปิดเส้นทางหลักให้ใช้ได้ในเวลา 02.01 น. ส่วนช่องทางคู่ขนานจะเปิดการจราจรได้ในช่วงเวลา 04.00 น. เป็นต้นไป
รฟท. จึงขออภัยในความไม่สะดวกกับประชาชนที่สัญจรไป - มา เส้นทางดังกล่าวด้วย สอบถามรายละเอียดเพิ่มเติมได้ที่ ศูนย์ข้อมูลและรับเรื่องร้องเรียนของโครงการ สํานักงานโครงการ โทร 02-159-8440-43 หรือ www.bangsue-rangsitredline.com
รัฐบาลไทย-ข่าวทำเนียบรัฐบาล-กรณีใดบ้างที่ลูกจ้างในระบบประกันสังคมตามมาตรา 33 สามารถขอรับประโยชน์ทดแทนจากสำนักงานประกันสังคมได้ ??
วันอังคารที่ 7 เมษายน 2563
กรณีใดบ้างที่ลูกจ้างในระบบประกันสังคมตามมาตรา 33 สามารถขอรับประโยชน์ทดแทนจากสํานักงานประกันสังคมได้ ??
ลูกจ้างในระบบประกันสังคม ขอรับประโยชน์ทดแทนจากสํานักงานประกันสังคมได้ในกรณีใดบ้าง ?
Q : กรณีใดบ้างที่ลูกจ้างในระบบประกันสังคมตามมาตรา 33 สามารถขอรับประโยชน์ทดแทนจากสํานักงานประกันสังคมได้ ??
A : กรณีนายจ้างไม่ให้ผู้ประกันตน มาทํางานเนื่องจากสัมผัสหรือใกล้ชิดผู้ติดเชื้อโควิด-19 ให้กักตัว 14 วัน เพื่อสังเกตอาการ และกรณีหน่วยงานภาครัฐมีคําสั่งให้หยุดกิจการชั่วคราวเพื่อป้องกันความเสี่ยงต่อการแพร่ระบาดของโรคโควิด-19 ทําให้ผู้ประกันตนได้รับผลกระทบ ไม่สามารถทํางานและไม่ได้รับค่าจ้าง
รัฐบาลไทย-ข่าวทำเนียบรัฐบาล-นายสมคิดฯ รองนายกรัฐมนตรีฝ่ายเศรษฐกิจ เข้าตรวจเยี่ยมกระทรวงดิจิทัลฯ (DES)
วันพฤหัสบดีที่ 21 พฤศจิกายน 2562
นายสมคิดฯ รองนายกรัฐมนตรีฝ่ายเศรษฐกิจ เข้าตรวจเยี่ยมกระทรวงดิจิทัลฯ (DES)
นายสมคิดฯ รองนายกรัฐมนตรีฝ่ายเศรษฐกิจ เข้าตรวจเยี่ยมกระทรวงดิจิทัลฯ (DES)
วันที่ 20 พฤศจิกายน 2562 นายสมคิด จาตุศรีพิทักษ์ รองนายกรัฐมนตรีฝ่ายเศรษฐกิจ เป็นประธานการตรวจเยี่ยมและรับฟังนโยบายการดําเนินงานโครงการสําคัญของกระทรวงดิจิทัลเพื่อเศรษฐกิจและสังคม อาทิเช่น โครงการเน็ตประชารัฐ โครงการ Anti Fake New Center และโครงการ Asian Digital Hub เป็นต้น โดยมี นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมคณะผู้บริหารของกระทรวงดิจิทัลฯ ให้การต้อนรับ ณ กระทรวงดิจิทัลเพื่อเศรษฐกิจและสังคม อาคารรัฐประศาสนภักดี ชั้น 9 ศูนย์ราชการ เฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
******************
รัฐบาลไทย-ข่าวทำเนียบรัฐบาล-คณะกรรมการติดตามมาตรการช่วยเหลือเยียวยา ผู้ได้รับผลกระทบจากเหตุการณ์ ที่จังหวัดนครราชสีมา เตรียมประชุมขับเคลื่อนการทำงานนัดแรก วันนี้ (13 ก.พ. 63) เวลา 14.00 น. ณ ทำเนียบรัฐบาล
วันพฤหัสบดีที่ 13 กุมภาพันธ์ 2563
คณะกรรมการติดตามมาตรการช่วยเหลือเยียวยา ผู้ได้รับผลกระทบจากเหตุการณ์ ที่จังหวัดนครราชสีมา เตรียมประชุมขับเคลื่อนการทํางานนัดแรก วันนี้ (13 ก.พ. 63) เวลา 14.00 น. ณ ทําเนียบรัฐบาล
คณะกรรมการติดตามมาตรการช่วยเหลือเยียวยาผู้ได้รับผลกระทบจากเหตุการณ์ที่จังหวัดนครราชสีมา เตรียมประชุมขับเคลื่อนการทํางานนัดแรก วันนี้ (13 กุมภาพันธ์ 63) เวลา 14.00 น. ณ ทําเนียบรัฐบาล
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรี ได้มีบัญชาให้แต่งตั้ง คณะกรรมการติดตามมาตรการช่วยเหลือเยียวยาผู้ได้รับผลกระทบจากเหตุการณ์ที่จังหวัดนครราชสีมา โดยมีนายวิษณุ เครืองาม รองนายกรัฐมนตรี เป็นประธาน รัฐมนตรีประจําสํานักนายกรัฐมนตรี เป็นรองประธาน กรรมการประกอบด้วย ผู้แทนหน่วยงานที่เกี่ยวข้อง และมีปลัดสํานักนายกรัฐมนตรี เป็นกรรมการและเลขานุการ
สําหรับคณะกรรมการชุดดังกล่าว เป็นคณะกรรมการเฉพาะกิจ ทําหน้าที่พิจารณาให้การช่วยเหลือเยียวยาผู้ได้รับผลกระทบจากเหตุการณ์ที่จังหวัดนครราชสีมา โดยแบ่งเป็น 2 กลุ่มคือ 1. การช่วยเหลือเยียวยาในส่วนของตํารวจ ทหาร พลเรือนเจ้าหน้าที่ที่ปฏิบัติหน้าที่ ที่จะดูแลช่วยเหลือทั้งกรณีเสียชีวิต บาดเจ็บสาหัส บาดเจ็บแต่ไม่สาหัส รวมถึงดูแลทางด้านสุขภาพจิต และ 2. ในส่วนของราษฎรที่ประสบเหตุ ที่จะดูแลในแบบเดียวกันทั้งกรณีการเสียชีวิต บาดเจ็บสาหัส บาดเจ็บไม่สาหัส และสุขภาพจิต รวมถึงต้องดูเรื่องทรัพย์สินที่เสียหายด้วย โดยในวันนี้ (13 ก.พ. 63) จะมีการประชุมเพื่อขับเคลื่อนการทํางาน ในเวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล
-----------------------------------
รัฐบาลไทย-ข่าวทำเนียบรัฐบาล-นายกรัฐมนตรีเสนอสภาฯ พิจารณา พ.ร.ก. ให้อำนาจกระทรวงการคลังกู้เงิน ย้ำเพื่อเยียวยาและบรรเทาปัญหาจากผลกระทบโควิด-19
วันพุธที่ 27 พฤษภาคม 2563
นายกรัฐมนตรีเสนอสภาฯ พิจารณา พ.ร.ก. ให้อํานาจกระทรวงการคลังกู้เงิน ย้ําเพื่อเยียวยาและบรรเทาปัญหาจากผลกระทบโควิด-19
นายกรัฐมนตรีเสนอสภาฯ พิจารณา พ.ร.ก. ให้อํานาจกระทรวงการคลังกู้เงิน ย้ําเพื่อเยียวยาและบรรเทาปัญหาจากผลกระทบโควิด-19
วันนี้ (27 พฤษภาคม 2563) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม อภิปรายเสนอต่อสภาผู้แทนราษฎรเพื่อพิจารณาพระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยาและฟื้นฟูเศรษฐกิจและสังคมที่ได้รับผลกระทบจากการระบาดของเชื้อไวรัสโคโรนา 2019 พ.ศ. 2563 ทั้ง 4 ฉบับ โดยระบุว่า การตราพระราชกําหนดดังกล่าวนั้นมีเหตุผลและความจําเป็นจากการแพร่ระบาดของโควิด-19 ที่เป็นการแพร่ระบาดในวงกว้างและไม่สามารถคาดการณ์ระยะเวลาสิ้นสุดได้ ส่งผลกระทบให้เศรษฐกิจโลกและประเทศไทยเกิดการหดตัวอย่างรุนแรงและรวดเร็ว โดยเฉพาะภาคการท่องเที่ยวที่เริ่มชะลอตัวลงตั้งแต่เดือน ม.ค.63 ทําให้รัฐบาลต้องประกาศปิดพื้นที่เพื่อควบคุมการแพร่ระบาด ทําให้ส่งผลกระทบต่อรายได้ของประเทศและประชาชน ซึ่งรัฐบาลได้พยายามทําทุกวิถีทางในการบริหารจัดการแหล่งเงินภายใต้กรอบกฎหมายที่มีอยู่ เพื่อแก้ปัญหาเยียวยาและฟื้นฟูเศรษฐกิจและสังคมและเพื่อประโยชน์ที่จะรักษาความปลอดภัยสาธารณะ
ทั้งนี้ การตรา พ.ร.ก. ให้อํานาจกระทรวงการคลังกู้เงินนี้ รัฐบาลตระหนักถึงความคุ้มค่าในการใช้จ่ายเงินกู้ จึงได้กําหนดกรอบการใช้จ่ายเงินกู้ตาม พ.ร.ก. ให้ใช้จ่ายตามวัตถุประสงค์ 3 ด้าน คือด้านการแพทย์และการสาธารณสุข ด้านการช่วยเหลือ เยียวยา และด้านการฟื้นฟูเศรษฐกิจและสังคม สําหรับแนวทางกู้เงินจะพิจารณาแหล่งเงินกู้ในประเทศเป็นหลัก ส่วนแนวทางการชําระหนี้ก็อยู่ในระดับที่รัฐบาลสามารถบริหารจัดการได้ พร้อมยืนยันว่าการใช้จ่ายเงินกู้จะเป็นไปอย่างโปร่งใสสามารถตรวจสอบได้
นายกรัฐมนตรียังกล่าวว่า ที่ผ่านมารัฐบาลได้ออกมาตรการเยียวยาผลกระทบต่อเศรษฐกิจไทยทั้งทางตรงและทางอ้อมเป็นการช่วยบรรเทาผลกระทบทางการเงินของประชาชนในระยะที่ 1 และระยะที่ 2 รวมทั้งมีมาตรการดูแลและเยียวยาเศรษฐกิจ ทั้งทางตรงและทางอ้อมระยะที่ 3 ซึ่งระยะแรกสามารถช่วยเหลือเยียวยาประชาชนและเกษตรกรกว่า 26 ล้านคน นอกจากนี้ รัฐบาลยังดูแลด้านรักษาเสถียรภาพทางการเงิน ซึ่งเป็นปัจจัยหลักในการขับเคลื่อนเศรษฐกิจ รวมถึงการฟื้นฟูเศรษฐกิจและสังคมภายหลังการแพร่ระบาดของโควิด-19 คลี่คลายลง รัฐบาลจําเป็นต้องเร่งฟื้นฟูความเชื่อมั่นต่อระบบเศรษฐกิจ ให้กลับสู่สภาวะปกติโดยเร็วด้วย
รัฐบาลไทย-ข่าวทำเนียบรัฐบาล-งานประชุมนานาชาติ “2018 Asian Regional Public Debt Management Forum” ณ เกาะสมุย จังหวัดสุราษฎร์ธานี
วันอังคารที่ 12 มิถุนายน 2561
งานประชุมนานาชาติ “2018 Asian Regional Public Debt Management Forum” ณ เกาะสมุย จังหวัดสุราษฎร์ธานี
กระทรวงการคลัง โดย สบน. ร่วมกับธนาคารพัฒนาเอเชีย จัดประชุมนานาชาติ “2018 Asian Regional Public Debt Management Forum”  ระหว่างวันที่ 13 - 15 มิถุนายน 2561 ณ โรงแรมโนราบุรี รีสอร์ท แอนด์ สปา อําเภอเกาะสมุย จังหวัดสุราษฎร์ธานี
กระทรวงการคลัง โดยสํานักงานบริหารหนี้สาธารณะ ร่วมกับธนาคารพัฒนาเอเชีย (Asian Development Bank: ADB) จัดประชุมนานาชาติ “2018 Asian Regional Public Debt Management Forum” ระหว่างวันที่ 13 - 15 มิถุนายน 2561 ณ โรงแรมโนราบุรี รีสอร์ท แอนด์ สปา อําเภอเกาะสมุย จังหวัดสุราษฎร์ธานี โดยมีผู้แทนจาก 48 ประเทศในภูมิภาคเอเชียแปซิฟิก จํานวนกว่า 180 คน จากหน่วยงานต่างๆ ได้แก่ กระทรวงการคลัง สํานักงานบริหารหนี้สาธารณะ ธนาคารกลาง องค์การระหว่างประเทศ และสถาบันการเงินระหว่างประเทศ เดินทางมาเข้าร่วมการประชุมในครั้งนี้ โดยมีนายอภิศักดิ์ ตันติวรวงศ์ รัฐมนตรีว่าการกระทรวงการคลัง ให้เกียรติเป็นประธานในพิธีเปิด
การประชุมดังกล่าวได้จัดขึ้นภายใต้แนวคิด “Prudent Debt Management for Sustainable Growth in the age of Digital Transformation” ซึ่งจะเป็นเวทีที่ทําให้ผู้แทนจากประเทศต่างๆ ได้หารือเกี่ยวกับการบริหารจัดการหนี้สาธารณะร่วมกัน โดยมีผู้แทนกระทรวงการคลังจากสํานักงานเศรษฐกิจการคลัง สํานักงานคณะกรรมการนโยบายรัฐวิสาหกิจ และสํานักงานบริหารหนี้สาธารณะ ตลอดจนผู้แทนธนาคารแห่งประเทศไทย ร่วมเป็นวิทยากรและแลกเปลี่ยนประสบการณ์ในด้านต่างๆ อาทิ การพัฒนาตลาดตราสารหนี้ การค้ําประกันเงินกู้รัฐวิสาหกิจ กรอบความยั่งยืนทางการคลัง รวมทั้งการให้เอกชนร่วมลงทุนในกิจการของรัฐ (Public Private Partnership) และเทคโนโลยีทางการเงิน (FinTech)
นับเป็นเวลาเกือบ 10 ปี กว่าที่ประเทศไทยจะได้เป็นเจ้าภาพในการจัดงานอีกครั้ง และเพื่อเป็นการสนับสนุนการท่องเที่ยว และกระตุ้นเศรษฐกิจภูมิภาค การจัดงานในปีนี้จึงจัดขึ้นที่ เกาะสมุย จังหวัดสุราษฎร์ธานี เพื่อให้ผู้เข้าร่วมประชุมได้สัมผัสกับธรรมชาติและทะเลอันงดงาม รวมถึงได้ชมการแสดงทางวัฒนธรรม ลิ้มรสอาหารพื้นเมือง และเพิ่มความประทับใจให้แก่ผู้ร่วมการประชุมชาวต่างชาติด้วยของที่ระลึกซึ่งเป็นผลิตภัณฑ์ท้องถิ่น
สํานักนโยบายและแผน สํานักงานบริหารหนี้สาธารณะ
โทร. 0 2265 8050 ต่อ 5503, 5511, 5513
รัฐบาลไทย-ข่าวทำเนียบรัฐบาล-รมช.ธรรมนัส ประชุมขับเคลื่อนการจัดที่ดินทำกิน พร้อมมอบนโยบาย ลดความเหลื่อมล้ำ ช่วยเหลือเกษตรกรให้มีที่ทำกินและอาชีพที่ยั่งยืน
วันอังคารที่ 4 สิงหาคม 2563
รมช.ธรรมนัส ประชุมขับเคลื่อนการจัดที่ดินทํากิน พร้อมมอบนโยบาย ลดความเหลื่อมล้ํา ช่วยเหลือเกษตรกรให้มีที่ทํากินและอาชีพที่ยั่งยืน
รมช.ธรรมนัส ประชุมขับเคลื่อนการจัดที่ดินทํากิน พร้อมมอบนโยบาย ลดความเหลื่อมล้ํา ช่วยเหลือเกษตรกรให้มีที่ทํากินและอาชีพที่ยั่งยืน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง เป็นประธานในการสัมมนาเชิงปฏิบัติการ การขับเคลื่อนการจัดที่ดินทํากินให้ชุมชน โดยคณะอนุกรรมการที่ดินจังหวัด (คทช.จังหวัด)ณ กรมพัฒนาที่ดิน ว่า กระทรวงเกษตรและสหกรณ์ โดย กรมพัฒนาที่ดิน มีนโยบายในการลดความเหลื่อมล้ําการถือครองที่ดิน โดยจะจัดสรรที่ดินทํากินและที่อยู่อาศัยให้แก่ราษฎรที่ยากไร้และเกษตรกร ตามหลักการของคณะกรรมการนโยบายที่ดินแห่งชาติ กรมพัฒนาที่ดิน จะมีส่วนสําคัญในการสนับสนุนโครงการการจัดที่ดินทํากินให้แก่พี่น้องเกษตรกรให้เป็นไปตามนโยบายของรัฐบาล ในด้านการส่งเสริมและพัฒนาอาชีพ เพื่อให้เกษตรกรมีอาชีพทางการเกษตรที่มั่นคง มีการใช้ที่ดินที่เหมาะสมกับศักยภาพ และมีระบบอนุรักษ์ดินและน้ําซึ่งเหมาะสมกับสภาพพื้นที่
“การจัดที่ดินทํากินให้กับพี่น้องเกษตรกรนั้น เป็นนโยบายที่สําคัญ และการจัดสรรที่ดินทํากินในช่วงเวลานี้
เป็นการแก้ไขปัญหาที่มีมาในอดีต ทั้งการโอนสิทธิ์ ขายสิทธิ์ในที่ดินที่รัฐจัดให้ การขาดแคลนน้ํา ดินมีปัญหา ขาดการพัฒนาอาชีพ ทําให้เกิดการละทิ้งที่ดิน อย่างไรก็ตาม การประชุมในครั้งนี้ จึงเป็นการตอบสนองต่อนโยบายที่จะเร่งช่วยเหลือพี่น้องเกษตรกรให้บรรลุผลสําเร็จเร็วยิ่งขึ้น และให้ปฏิบัติตามขั้นตอนกฎหมายอย่างเคร่งครัด พร้อมร่วมมือกับส่วนราชการอื่นๆในการพัฒนาอาชีพอีกด้วย” ร้อยเอก ธรรมนัส กล่าว
ทั้งนี้ กรมพัฒนาที่ดินได้ให้ความสําคัญกับการสนับสนุนช่วยเหลือเกษตรกรในพื้นที่ ให้ได้ประกอบอาชีพทางการเกษตรอย่างมั่นคง ใช้ที่ดินให้เหมาะสมกับสภาพพื้นที่ มีการอนุรักษ์ดินและน้ํา แต่เนื่องจากที่ดินที่นํามาจัดสรรมีหลากหลายประเภทที่ดิน ได้แก่ 1.ป่าสงวนแห่งชาติ 2.ป่าชายเลน 3.ป่าไม้ถาวร ตาม พรบ. ป่าไม้ พ.ศ. 2484 4.เขตปฏิรูปที่ดิน 5.ที่ดินสาธารณประโยชน์ 6.ที่นิคมสหกรณ์ 7.ที่นิคมสร้างตนเอง และ8.ที่ราชพัสดุ จึงทําให้มีความหลากหลายของลักษณะดิน หลากหลายปัญหา เพื่อให้เจ้าหน้าที่ที่ปฏิบัติงานอยู่ทั่วประเทศและเจ้าหน้าที่ในส่วนกลางที่สนับสนุนได้เข้าใจและมีแนวทางการปฏิบัติงานที่ไปในทิศทางเดียวกัน โครงการสัมมนาเชิงปฏิบัติการในครั้งนี้ จะก่อให้เกิดประโยชน์ อันจะนําไปสู่ความเป็นอยู่ที่ดีของเกษตรกร และความมั่นคงยั่งยืนในเรื่องการใช้ที่ดินของประเทศต่อไป
รัฐบาลไทย-ข่าวทำเนียบรัฐบาล- วิธีป้องกันไวรัสโคโรนา 2019 ด้วยการ ล้าง เลี่ยง ลด
วันอังคารที่ 17 มีนาคม 2563
วิธีป้องกันไวรัสโคโรนา 2019 ด้วยการ ล้าง เลี่ยง ลด
วิธีป้องกันไวรัสโคโรนา 2019
- ล้างมือ
- เลี่ยงการติดโรค
- ลดการแพร่กระจายเชื้อ
รัฐบาลไทย-ข่าวทำเนียบรัฐบาล-นายกฯ ขอโทษแทนเจ้าหน้าที่เพราะทำไม่เหมาะสม ปฏิเสธไม่ได้เข้าข้างใคร ยืนยันไร้ความสัมพันธ์ส่วนตัวกับพระพุทธอิสระ วอนหยุดบิดเบือนสร้างความแตกแยก
วันอาทิตย์ที่ 27 พฤษภาคม 2561
นายกฯ ขอโทษแทนเจ้าหน้าที่เพราะทําไม่เหมาะสม ปฏิเสธไม่ได้เข้าข้างใคร ยืนยันไร้ความสัมพันธ์ส่วนตัวกับพระพุทธอิสระ วอนหยุดบิดเบือนสร้างความแตกแยก
นายกฯ ขอโทษแทนเจ้าหน้าที่เพราะทําไม่เหมาะสม ปฏิเสธไม่ได้เข้าข้างใคร ยืนยันไร้ความสัมพันธ์ส่วนตัวกับพระพุทธอิสระ วอนหยุดบิดเบือนสร้างความแตกแยก
วันนี้ (27 พฤษภาคม 2561) พลเอก ประยุทธ์ จันทร์โอชา นายกรัฐมนตรี กล่าวถึงกรณีที่กลุ่มการเมืองตั้งข้อสังเกตเรื่องนายกรัฐมนตรีกล่าวขอโทษประชาชนแทนเจ้าหน้าที่ตํารวจที่เข้าจับกุมนายสุวิทย์ ทองประเสริฐ หรือพระพุทธอิสระว่าเป็นการเลือกปฏิบัติ หรือมีความสัมพันธ์ส่วนตัวกันหรือไม่ ว่า
“การกล่าวขอโทษของนายกฯ ไม่ได้เข้าข้างใคร แต่ขอโทษเพราะเจ้าหน้าที่ทําไม่เหมาะสม ไม่ว่าผู้ต้องหาจะเป็นใครก็ตาม เมื่อเข้าสู่กระบวนการยุติธรรมแล้วจะถูกตัดสินโดยศาล รวมทั้งเหตุการณ์นี้เกิดขึ้นในเขตวัดหรือสังฆาวาส ซึ่งอาจทําให้กระทบต่อความรู้สึกของพุทธศาสนิกชนได้ โดยได้ตักเตือนให้เจ้าหน้าที่ยึดแนวทางปฏิบัตินี้แล้ว ดังนั้นจึงไม่อยากให้นําไปบิดเบือนสร้างเรื่องกันต่อไปโดยเฉพาะกลุ่มการเมืองและสื่อมวลชนบางสํานัก"
ทั้งนี้ นายกรัฐมนตรียืนยันว่าไม่มีความสัมพันธ์ส่วนตัวใด ๆ กับนายสุวิทย์ และไม่เคยคิดนําเรื่องส่วนตัวไปปะปนกับการบริหารบ้านเมือง พร้อมทั้งย้ําว่ารัฐบาลยึดหลักกฎหมายและให้ความเป็นธรรมกับทุกฝ่าย ไม่มีใครอยู่เหนือกฎหมาย หากกระทําผิดต้องได้รับโทษเช่นเดียวกัน
------------------------------------------
รัฐบาลไทย-ข่าวทำเนียบรัฐบาล-รอง นรม.พล.ร.อ.ณรงค์ฯ เป็นประธานการประชุมคณะกรรมการนโยบายและยุทธศาสตร์การพัฒนาสถานภาพสตรีแห่งชาติ (กยส.) ครั้งที่ 2/2560
วันจันทร์ที่ 11 กันยายน 2560
รอง นรม.พล.ร.อ.ณรงค์ฯ เป็นประธานการประชุมคณะกรรมการนโยบายและยุทธศาสตร์การพัฒนาสถานภาพสตรีแห่งชาติ (กยส.) ครั้งที่ 2/2560
รอง นรม.พล.ร.อ.ณรงค์ฯ เป็นประธานการประชุมคณะกรรมการนโยบายและยุทธศาสตร์การพัฒนาสถานภาพสตรีแห่งชาติ (กยส.) ครั้งที่ 2/2560 โดยที่ประชุมมีมติเห็นชอบในหลักการ ร่างแผนปฏิบัติการยุทธศาสตร์การพัฒนาสตรี พ.ศ. 2560-2564
วันนี้ (11 กันยายน 2560) เวลา 13.30 น. ณ ห้องประชุมคณะรัฐมนตรี (เดิม) ชั้น 2 สํานักเลขาธิการคณะรัฐมนตรี ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการนโยบายและยุทธศาสตร์การพัฒนาสถานภาพสตรีแห่งชาติ (กยส.) ครั้งที่ 2/2560 ซึ่งมีสาระสําคัญดังนี้
ที่ประชุมได้พิจารณาและมีมติเห็นชอบในหลักการ ร่างแผนปฏิบัติการยุทธศาสตร์การพัฒนาสตรี พ.ศ. 2560-2564 ประกอบด้วย 5 ยุทธศาสตร์ ดังนี้ 1.ปรับเปลี่ยนเจตคติของสังคมในประเด็นความเสมอภาคและเท่าเทียมกันระหว่างชายหญิง โดยกําหนดแนวทางการพัฒนาสังคมไทยให้เป็นสังคมที่มีความเป็นธรรม มีความยุติธรรม และปราศจากการเลือกปฏิบัติต่อคนในสังคมไทย 2.เสริมพลัง เพิ่มบทบาท และพัฒนาคุณภาพชีวิตแก่สตรีทุกกลุ่ม และทุกระดับ เน้นการกําหนดแนวทางเพื่องเร่งพัฒนาศักยภาพ พร้อมเพิ่มบทบาทสตรีในด้านเศรษฐกิจ สังคม และการเมือง ตลอดจนเสริมสร้างสุขภาพอนามัยและคุณภาพชีวิตของสตรีในสังคมไทยทุกเพศทุกวัย 3.พัฒนาเงื่อนไขและปัจจัยที่เอื้อต่อการพัฒนาสตรีที่มีประสิทธิผลและเสมอภาค เพื่อเป็นยุทธศาสตร์ที่เร่งพัฒนาเงื่อนไขและปัจจัยแวดล้อมต่าง ๆ ซึ่งจะเอื้อให้เกิดพัฒนาศักยภาพการพัฒนาสตรี และการเสริมสร้างคุณภาพชีวิตของสตรีในสังคมไทยทุกกลุ่มทุกวัย 4.กําหนดมาตรการเฝ้าระวัง ป้องกัน คุ้มครอง ช่วยเหลือ และเยียวยา โดยเน้นกําหนดแนวทางการพัฒนาสตรีที่ยังเป็นปัญหาสําคัญ คือ ความรุนแรงในครอบครัว ชุมชน และสังคม และ 5.สร้างความเข้มแข็งของกลไก และกระบวนการพัฒนาสตรี ให้ความสําคัญในการพัฒนา และสร้างความเข้มแข็งของกลไกทุกระดับ พร้อมเสริมสร้างกระบวนการพัฒนาสตรีให้มีประสิทธิภาพและประสิทธิผลอีกด้วย
พร้อมกันนี้ ที่ประชุมได้รับทราบผลการนําเสนอรายงานการปฏิบัติตามอนุสัญญา ว่าด้วยการขจัดการเลือกปฏิบัติต่อสตรีในทุกรูปแบบ (Convention on the Elimination of All Forms of Discrimination against Women – CEDAW) ฉบับที่ 6-7 (ฉบับรวม) ณ นครเจนีวา สมาพันธรัฐสวิส โดยมีสาระสําคัญ ดังนี้ 1.ประเด็นด้านบวก คณะกรรมการฯ ยินดีต่อพัฒนาการของประเทศไทยในด้านต่าง ๆ ที่เกี่ยวข้องกับการขจัดการเลือกปฏิบัติต่อสตรี นับตั้งแต่รายงานการปฏิบัติตามอนุสัญญาฯ ฉบับที่ 5 ของไทย 2.ข้อห่วงกังวลและข้อเสนอแนะนั้น คณะกรรมการฯ ได้ให้ข้อเสนอแนะให้ประเทศไทยพิจารณาดําเนินการในหลายด้าน รวมทั้งสิ้น 21 ประเด็น โดยที่ประชุมเห็นควรนําไปบรรจุในแผนยุทธศาสตร์ด้วย เพื่อลดการปฏิบัติงานที่ซ้ําซ้อน และ 3.ประเด็นอื่น ๆ ที่เกี่ยวข้อง คณะกรรมการฯ ขอให้ฝ่ายเลขานุการของที่ประชุมนําไปดําเนินการต่อไป
อย่างไรก็ตาม ข้อห่วงกังวลและข้อเสนอแนะของคณะกรรมการฯ รวมทั้งสิ้น 21 ประเด็น นั้นในบางข้อยังต้องเสนอชี้แจงกลับไป เนื่องจากข้อมูลบางข้อไม่ทันกับสถานการณ์ปัจจุบัน อีกทั้งยังเป็นข้อมูลที่ไม่ชัดเจนและมีผลต่อประเทศชาติ ซึ่งบางข้อได้รับการแก้ไขไปแล้ว และบางข้ออยู่ในระหว่างดําเนินการ ทั้งนี้ที่ประชุมได้มอบหมายให้หน่วยงานที่เกี่ยวข้องดําเนินการจัดทําหนังสือชี้แจงเพื่อให้ข้อมูลตรงตามข้อเท็จจริงที่เป็นปัจจุบันต่อไป
******************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ตรวจเยี่ยมพร้อมมอบนโยบายให้กับ สอน.
วันจันทร์ที่ 26 สิงหาคม 2562
รัฐมนตรีฯ สุริยะ ตรวจเยี่ยมพร้อมมอบนโยบายให้กับ สอน.
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ตรวจเยี่ยมพร้อมมอบนโยบายการดําเนินงานให้แก่สํานักงานอ้อยและน้ําตาลทราย (สอน.)
วันนี้ (26 สิงหาคม 2562) เวลา 09.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ตรวจเยี่ยมพร้อมมอบนโยบายการดําเนินงานให้แก่สํานักงานอ้อยและน้ําตาลทราย (สอน.) พร้อมด้วย นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม และนายภิรมย์ พลวิเศษ เลขานุการรัฐมนตรีว่าการกระทรวงอุตสาหกรรม โดยมีนายศิริรุจ จุลกะรัตน์ รองปลัดกระทรวงอุตสาหกรรมและหัวหน้าภารกิจด้านเศรษฐกิจอุตสาหกรรม นางวรวรรณ ชิตอรุณ เลขาธิการสํานักงานอ้อยและน้ําตาลทราย พร้อมคณะผู้บริหาร ให้การต้อนรับพร้อมบรรยายสรุปการดําเนินงาน
นายสุริยะฯ กล่าวว่า ปัจจุบันรัฐบาลให้ความสําคัญในการส่งเสริมการสร้างมูลค่าเพิ่มสินค้าทางการเกษตร ด้วยการพัฒนาประสิทธิภาพการผลิตภาคการเกษตรด้วยเทคโนโลยีและนวัตกรรม ส่งเสริมและพัฒนาอุตสาหกรรมอ้อย น้ําตาลทราย และอุตสาหกรรมต่อเนื่องให้เติบโตอย่างยั่งยืนและมีเสถียรภาพ เพื่อให้สามารถนําน้ําอ้อยไปแปรรูปเป็นผลิตสินค้าชนิดอื่นที่ไม่ใช่น้ําตาลทรายเพียงอย่างเดียว อาทิเช่น เอทานอล โดยใช้เศรษฐกิจชีวภาพ (Bio Economy) เป็นกลไกสําคัญในการพัฒนา ซึ่งจะสามารถสร้างมูลค่าเพิ่มให้กับพืชเศรษฐกิจของไทย และเกิดผลิตภัณฑ์ฐานชีวภาพที่มีความหลากหลาย ได้แก่ พลาสติกชีวภาพ (Bioplastic) เคมีชีวภาพ (Biochemicals) และชีวเภสัชภัณฑ์ (Biopharmaceuticals)
รัฐบาลไทย-ข่าวทำเนียบรัฐบาล-นายกรัฐมนตรีระบุกรณีใช้มาตรา 44 ควบคุมพื้นที่วัดธรรมกาย เพื่อรักษาพื้นที่ให้เจ้าหน้าที่ทำงานรวดเร็วขึ้น
วันอังคารที่ 14 มีนาคม 2560
นายกรัฐมนตรีระบุกรณีใช้มาตรา 44 ควบคุมพื้นที่วัดธรรมกาย เพื่อรักษาพื้นที่ให้เจ้าหน้าที่ทํางานรวดเร็วขึ้น
นายกรัฐมนตรีระบุกรณีใช้มาตรา 44 ควบคุมพื้นที่วัดธรรมกาย เพื่อรักษาพื้นที่ให้เจ้าหน้าที่ทํางานรวดเร็วขึ้น
วันนี้ (14 มีนาคม 2560) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการใช้อํานาจมาตรา 44 ควบคุมพื้นที่วัดธรรมกาย หลังกรมสอบสวนคดีพิเศษ (ดีเอสไอ) ยุติการค้นภายในวัด เเละถอดกําลังออกมาเเล้ว ขณะที่เจ้าหน้าที่ทหารยังคงตรึงกําลังภายนอกวัดเช่นเดิมว่า การใช้มาตรา 44 สําหรับเรื่องนี้ เป็นเเค่การเขียนให้ครอบคลุม เพื่อให้ดําเนินการสะดวก ไม่ใช่เขียนไว้เเล้วต้องทําตามทุกอย่าง
พร้อมกล่าวว่า ขอให้เข้าใจว่ามาตรา 44 เป็นกฎหมายที่รัดกุม ครอบคลุมไม่ต้องใช้หลายกฎหมาย เเต่เเท้ที่สุดเเล้วจะนําไปสู่การใช้กฎหมายปกติ ตอนนี้มีเเค่ใช้รักษาพื้นที่เท่านั้น ให้เจ้าหน้าที่ทํางานเร็วขึ้น เเต่ทางคดีนั้น กระบวนการยุติธรรมจะต้องดําเนินการตามกฎหมาย
นายกรัฐมนตรีกล่าวว่า ในส่วนของสงฆ์เป็นเรื่องของพระธรรมวินัย เกี่ยวกับ พ.ร.บ.พระสงฆ์ให้ไปดูรายละเอียดตรงนี้ โดยขอให้สํานักงานพระพุทธศาสนาแห่งชาติ ประสานกับมหาเถรสมาคมให้ทําตามขั้นตอน โดยตนยึดกฎหมาย พ.ร.บ.สงฆ์มาตลอด
--------------------------------------------------
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่ตรวจเยี่ยมให้กำลังใจผู้ประสบอุทกภัย ณ จังหวัดอุบลราชธานี
วันพุธที่ 18 กันยายน 2562
นายกรัฐมนตรีลงพื้นที่ตรวจเยี่ยมให้กําลังใจผู้ประสบอุทกภัย ณ จังหวัดอุบลราชธานี
นายกรัฐมนตรีลงพื้นที่ตรวจเยี่ยมให้กําลังใจผู้ประสบอุทกภัย ณ จังหวัดอุบลราชธานี
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พรุ่งนี้ (19 กันยายน 2562) เวลา 13.00 น. พลเอก ประยุทธ์ จันทร์โอชา นายกรัฐมนตรี พร้อมด้วย นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นายศักดิ์สยาม ชิดชอบ รัฐมนตรีว่าการกระทรวงคมนาคม นายณัฏฐพล ทีปสุวรรณ รัฐมนตรีว่าการกระทรวงศึกษาธิการ นายเทวัญ ลิปตพัลลภ รัฐมนตรีประจําสํานักนายกรัฐมนตรี นายสันติ พร้อมพัฒน์ รัฐมนตรีช่วยว่าการกระทรวงการคลังจะลงพื้นที่ตรวจเยี่ยมให้กําลังใจผู้ประสบอุทกภัย ณ จังหวัดอุบลราชธานี
โดยนายกรัฐมนตรีจะติดตามแผนการเตรียมการฟื้นฟูเยียวยาผู้ที่ได้รับผลกระทบจากอุทกภัย และรับฟังการบริหารจัดการน้ํา รวมถึงการให้ความช่วยเหลือในด้านต่าง ๆ แก่ผู้ที่ได้รับผลกระทบจากอุทกภัยจากส่วนราชการในพื้นที่ พร้อมกันนี้ นายกรัฐมนตรีและคณะจะลงเรือตรวจเยี่ยมพบปะให้กําลังใจผู้ประสบอุทกภัย ณ ชุมชนริมแม่น้ํามูล เสร็จแล้ว นายกรัฐมนตรีและคณะเดินทางกลับกรุงเทพมหานคร
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.เข้มคลินิกแพทย์แผนไทยต้องผ่านเกณฑ์ [กระทรวงสาธารณสุข]
วันพฤหัสบดีที่ 11 มิถุนายน 2563
สธ.เข้มคลินิกแพทย์แผนไทยต้องผ่านเกณฑ์ [กระทรวงสาธารณสุข]
สธ.เข้มคลินิกแพทย์แผนไทยต้องผ่านเกณฑ์
กระทรวงสาธารณสุข ยืนยันการให้บริการของคลินิกการแพทย์แผนไทยและคลินิกการแพทย์แผนไทยประยุกต์ต้องได้รับอนุญาตจากกรมสนับสนุนบริการสุขภาพ และดําเนินการตามมาตรการป้องกันการแพร่ระบาดของโควิด 19 พร้อมสุ่มตรวจต่อเนื่อง เพื่อความปลอดภัยผู้รับบริการ ไม่แนะนําการบริการนอกสถานที่
วันนี้ (10 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า กรมสนับสนุนบริการสุขภาพมีหน้าที่ควบคุมดูแลการให้บริการของสถานพยาบาล สถานประกอบการเพื่อสุขภาพ เช่น นวด และสปา ได้กําหนดแนวทางการปฏิบัติของคลินิกการแพทย์แผนไทยและคลินิกการแพทย์แผนไทยประยุกต์ ในการเฝ้าระวังการแพร่กระจาย และคัดกรองโรคไวรัสโคโรนา 2019 (โควิด-19) ตั้งแต่การเตรียมการให้เปิดบริการตามมาตรการผ่อนปรน โดยเข้มงวดการประเมินความพร้อม การปฏิบัติตามเกณฑ์มาตรฐานการให้บริการอย่างเคร่งครัด และมีการสุ่มตรวจอย่างต่อเนื่อง เพื่อให้ผู้รับบริการในสถานประกอบการได้รับบริการที่ปลอดภัย และไม่แนะนําให้ใช้บริการนอกสถานที่ เพราะอาจเสี่ยงต่อการแพร่ระบาดของโรคได้
ด้านทันตแพทย์อาคม ประดิษฐสุวรรณ รองอธิบดีกรมสนับสนุนบริการสุขภาพ กล่าวว่า สถานประกอบการ ผู้ให้บริการ และผู้รับบริการ ทั้ง 3 ส่วนนี้จะยึด 6 มาตรการหลักในการป้องกันการแพร่ระบาดของโควิด 19 ประกอบด้วย 1.คัดกรองวัดไข้ ทั้งในผู้ให้และผู้รับบริการ ร่วมกับการซักประวัติเสี่ยง 2.สวมหน้ากากผ้าหรือหน้ากากอนามัยตลอดเวลา และหากเป็นหัตถการที่ใกล้จุดสัมผัสเสี่ยง เช่น ใบหน้า ผู้ให้บริการต้องใส่เฟซชิลด์ ร่วมกับหน้ากากผ้าหรือหน้ากากอนามัย และไม่ใช้เวลานานเกินไปในการให้บริการ 3.จัดจุดล้างมือหรือเจลแอลกอฮอล์อย่างเพียงพอ 4.จัดระยะห่างระหว่างบุคคลอย่างน้อย 1-2 เมตร การให้บริการนวดทําได้เพียงห้องละ 1 คน ไม่สามารถใช้บริการรวมหลายคนในห้องเดียวกันได้เหมือนก่อน 5.ทําความสะอาดจุดสัมผัสเสี่ยง รวมทั้งอุปกรณ์ต่างๆ ในสถานบริการ และ 6.ต้องจองคิวล่วงหน้าเพื่อรับบริการไม่ให้มีการนั่งรอคิวเป็นจํานวนมาก และมีการสุ่มตรวจเป็นระยะ ต่อเนื่อง
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมพิธีทำบุญตักบาตรในโอกาสวันขึ้นปีใหม่ 2561
วันพฤหัสบดีที่ 4 มกราคม 2561
รมว.กระทรวงดิจิทัลฯ ร่วมพิธีทําบุญตักบาตรในโอกาสวันขึ้นปีใหม่ 2561
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมภริยา และเจ้าหน้าที่ที่เกี่ยวข้อง ร่วมพิธีเจริญพระพุทธมนต์และทําบุญตักบาตรเนื่องในโอกาสวันขึ้นปีใหม่ พุทธศักราช 2561 เพื่อความเป็นสิริมงคล ก่อนการประชุมคณะรัฐมนตรี นัดแรกของปี พ.ศ. 2561 โดยมี พล.อ.ประยุทธ์ จันทร์โอชา นายกรัฐมนตรี พร้อมด้วยภริยา เป็นประธานในพิธีฯ ณ บริเวณสนามหญ้าหน้าตึกไทยคู่ฟ้า ทําเนียบรัฐบาล เขตดุสิต กรุงเทพฯ
***************************
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงไคโร อำนวยความสะดวกและส่งคนไทยในอียิปต์กลับประเทศไทยจำนวน 199 คน โดยเที่ยวบินพิเศษของสายการบิน Egypt Air [กระทรวงการต่างประเทศ]
วันศุกร์ที่ 8 พฤษภาคม 2563
สถานเอกอัครราชทูต ณ กรุงไคโร อํานวยความสะดวกและส่งคนไทยในอียิปต์กลับประเทศไทยจํานวน 199 คน โดยเที่ยวบินพิเศษของสายการบิน Egypt Air [กระทรวงการต่างประเทศ]
สถานเอกอัครราชทูต ณ กรุงไคโร อํานวยความสะดวกและส่งคนไทยในอียิปต์กลับประเทศไทยจํานวน 199 คน โดยเที่ยวบินพิเศษของสายการบิน Egypt Air
เที่ยวบินพิเศษกรุงไคโร-กรุงเทพฯ เมื่อวันที่ 7 พ.ค. 2563 สถานเอกอัครราชทูต ณ กรุงไคโร ได้ดําเนินการส่งคนไทยในสาธารณรัฐอาหรับอียิปต์ที่ได้รับผลกระทบจากการแพร่ระบาดของเชื้อ COVID-19 กลับประเทศไทยจํานวน 199 คน ด้วยเที่ยวบินพิเศษของสายการบิน Egypt Air โดยเที่ยวบินดังกล่าวจะเดินทางถึงกรุงเทพฯ ในวันที่ 8 พฤษภาคม 2563 ทั้งนี้ ผู้โดยสารทุกคนจะถูกกักตัวเป็นเวลา 14 วัน เมื่อเดินทางถึงประเทศไทย
สถานเอกอัครราชทูตฯ ได้ดําเนินการภารกิจดังกล่าวอย่างเต็มที่ เเละรู้สึกยินดีที่ได้ช่วยเหลือคนไทยกลับประเทศไทย ทั้งนี้ สถานเอกอัครราชทูตฯ ขอขอบคุณผู้โดยสารทุกท่านที่ได้ให้ความร่วมมือเป็นอย่างดี ทําให้ภารกิจนี้ประสบความสําเร็จ
#คนไทยไม่ทิ้งกัน #น้ําใจคนไทยไม่ทิ้งกัน #โควิด19